**S K R A Ć EN I Z A P I S N I K**

**sa 17. sjednice Školskog odbora koja je**

**održana dana 5. svibnja 2016. godine u 17,30 sati**

Sjednici su nazočni: članovi Školskog odbora iz reda osnivača Andrija Draganić, Stjepan Sedlar i Alan Planić, član Školskog odbora iz reda Vijeća roditelja Tomislav Sedlar, članovi Školskog odbora iz reda učitelja i stručnih suradnika: Snježana Crčić i Petar Delaš i član Školskog odbora od strane radnika: Đurđa Šušković.

Sjednici prisustvuje također ravnateljica Jasna Varga i tajnik Škole koji vodi zapisnik.

Konstatira se nazočnost sedam članova Školskog odbora i pravovaljanost za odlučivanje.

Predsjednica Školskog odbora daje na glasovanje predloženi dnevni red:

0. Usvajanje zapisnika sa 16. sjednice Školskog odbora;

1. Izbor i donošenje Odluke o izboru kandidatkinje za ravnateljicu škole za koju će se zatražiti prethodna sugalasnost ministra

2. Razno.

Dnevni red se jednoglasno usvaja.

Ad.0.

Predsjednica Školskog odbora daje na usvajanje Zapisnik sa 16. sjednice Školskog odbora, kojeg su nazočni članovi primili uz poziv za sjednicu. Bez primjedbi i dopuna, Zapisnik sa 16. sjednice Školskog odbora jednoglasno se usvaja.

Ad. 1.

Predsjednica Školskog odbora Snježana Crčić obvijestila je članove školskog odbora da su sukladno članku 64. Statuta Škole, sazvane i održane sjednice Vijeća roditelja, Skupa (zbora) radnika i Učiteljskog vijeća, a radi izbora kandidatkinje za ravnateljicu Škole.. Potom je informirala nazaočn eo razultatima glasovanja na sjednicama kako slijedi:

Sjednica vijeća roditelja održana je 25. travnja 2016. godine i nakon provedenog tajnog glasovanja vijeće roditelja je donijelo Zaključak prema kojem je kandidatkinja za ravnateljicu Osnovne škole „Matija Gubec“ Jarmina ispred Vijeća roditelja Jasna Varga.

Sjednica Skupa radnika održana je 25. travnja 2016. godine i nakon provedenog tajnog glasovanja donijet je Zaključak prema kojem je kandidatkinja za ravnateljicu Osnovne škole „Matija Gubec“ Jarmina ispred Skupa (zbora) radnika Jasna Varga

Sjednica Učiteljskog vijeća održana je 25. travnja 2016. godine i nakon provedenog tajnog glasovanja donijet je Zaključak prema kojem je kandidatkinja za ravnateljicu Osnovne škole „Matija Gubec“ Jarmina ispred Učiteljskog vijeća Jasna Varga.

Zapisnici i zaključci sva tri gore navedena tijela su sukladno članku 64. Statuta škole dostavljeni školskom odboru i obvezujući su za članove Školskog odbora na glasovanju za ravnateljicu škole na sjednici Školskog odbora.

Snježana Crčić, predsjednica Školskog odbora je upoznala članove Školskog odbora s odredbama članka 67. Statuta Škole prema kojem Školski odbora javnim glasovanjem donosi Odluku o izboru kandidatkinje za ravnateljicu za koju će zatražiti prethodnu suglasnost ministra. Za ravnateljicu škole bit će izabrana kandidatkinja koja je dobila večinu ukupnog broja glasova članova Školskog odbora. Predsjednica Školskog odbora podsjetila je da su članovi Školskog odbora iz reda radnika, učitelja i roditelja dužni zastupati stajališta koja su zauzela njihova izborna tijela, te pitala prisutne ima li pitanja i primjedbi. Kako nije bilo pitanja niti primjedbi, prešlo se na glasanje.

Predsjednica Školskog odbora je konstatirala da je u postupku javnog glasovanja o izboru za ravnateljicu Osnovne škole „Matija Gubec“ Jarmina kandidatkinja Varga Jasna dobila sedam (7) glasova nazočnih članova Školskog odbora te je zaključila da se slijedom istoga ima donijeti Odluka o izboru kandidatkinje za ravnateljicu Osnovne škole „Matija Gubec“ Jarmina, a koja je sastavni dio ovog Zapisnika.

Za točku 2.) Razno nije bilo tema tako da se na nju nije ni prelazilo.

Nakon što je Dnevni red iscrpljen, predsjednica Školskog odbora Snježana Crčić zahvalila se nazočnima i tima zaključila sjednicu. Sjednica je s radom završila u 18,00 sati.

KLASA: 003-08/16-01/\_\_\_

URBROJ: 2188-38-16-01

U Jarmini, 5. svibnja 2016. godine

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Franjo Korpar Snježana Crčić

ŽUPANIJA VUKOVARSKO-SRIJEMSKA

OPĆINA JARMINA

**OSNOVNA ŠKOLA «MATIJA GUBEC»**

J A R M I N A

|  |  |  |
| --- | --- | --- |
| **MB: 03305236 OIB: 11202499456**  IBAN: HR35 2340 0091 1002 0318 4  32280 JARMINA J.J. Strossmayera br. 1b.  E-mail: tajnistvo@os-mgubec-jarmina.skole.hr  Web: http://www.os-mgubec-jarmina.skole.hr/ | C:\FRANJO\grbjarmina\Grb_jar1.jpg | Telefoni:  Tajnik 032/215-107  Ravnatelj: 032/215-275  Računovođa: 032/216-806  Fax: 032/215-107 |

*KLASA: 003-08/16-01/\_\_\_\_*

# URBROJ: 2188-38-16-01

#### Jarmina, 5. svibnja 2016. godine

*Na osnovu članka 118. i 127. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 94/13 i 152/14) i čl. 67. Statuta Osnovne škole “Matija Gubec” Jarmina u postupku izbora ravnateljice Osnovne škole “Matija Gubec” Školski odbor na svojoj 17. sjednici održanoj dana 5.svibnja 2016. godine donosi:*

*O D L U K U*

*o izboru kandidata za ravnateljicu*

*Osnovne škole “Matija Gubec” Jarmina*

*I.*

*Utvrđuje se kako je Jasna Varga (OIB: 92807780777) izabrana za ravnateljicu Osnovne škole “Matija Gubec” Jarmina.*

*II.*

*Za osobu iz točke I. ove Odluke zatražit će se prethodna suglasnost ministra znanosti, obrazovanja i sporta.*

*O b r a z l o ž e n j e*

*Postupak za izbor ravnatelja/ice Osnovne škole „Matija Gubec“ Jarmina pokrenut je donošenjem Odluke o raspisivanju natječaja za izbor i imenovanje ravnatelja/ice na 15. sjednici Školskog odbora održanoj 7. travnja 2016. godine.*

*Nakon objave natječaja u dnevnom tisku (Večernji list) dana 10. travnja 2016. godine i po isteku roka za primanje prijava utvrđenog natječajem, Školski odbor je na svojoj 16. sjednici održanoj 21. travnja 2016. godine pristupio otvaranju i razmatranju pristiglih prijava po natječaju te je utvrdio kako dvije primljene prijave zadovoljavaju uvjetima i usvojio je Listu kandidata koja je potom upućena Učiteljskom vijeću, Skupu (zboru) radnika i Vijeću roditelja radi provođenja tajnih izbora za ravnateljicu škole.*

*Nakon što su provedeni tajni izbori i nakon što su pisani zaključci o glasovanju na kolegijalnim tijelima dostavljeni Školskom odboru, na 17. sjednici Školskog odbora održanoj 5. svibnja 2016. godine* ***provedeno je javno glasovanje u kojem je Jasna Varga jednoglasno izabrana za ravnateljicu škole.***

*Za izabranu kandidatkinju Školski odbor dostavlja Zahtjev za prethodnu suglasnost ministru znanosti, obrazovanja i sporta, sukladno članku 67. Statuta Osnovne škole „Matija Gubec“ Jarmina.*

*Predsjednica Školskog odbora:*

*Snježana Crčić, prof.*